FI Euroopan unionin virallinen lehti C 366/45

KERTOMUS

Euroopan työturvallisuus- ja työterveysviraston tilinpäätöksestä varainhoitovuodelta 2010 sekä viraston vastaukset

2011/C 366/09

JOHDANTO

1. Euroopan työturvallisuus- ja työterveysvirasto (jäljempänä ’virasto’) perustettiin 18 päivänä heinäkuuta 1994 annetulla neuvoston asetuksella (EY) N:o 2062/94 (1). Bilbaossa sijaitsevan viraston tehtävänä on koota ja jakaa tietoa työturvallisuus- ja työterveysalan kansallisen ja unionin tason toimien painopistealoista, tukea toimintapolitiikkojen laadintaan ja täytäntöönpanoon osallistuvia kansallisia ja unionin elimiä ja tiedottaa ennalta ehkäisevistä toimista (2).

2. Viraston talousarvio oli varainhoitovuonna 2010 yhteensä 15,5 miljoonaa euroa eli suunnilleen yhtä suuri kuin edeltävänä varainhoitovuonna. Henkilöstömäärä vuoden lopussa oli 67, edellisenä vuonna vastaava määrä oli 68.

TARKASTUSLAUSUMA

3. Tilintarkastustuomioistuin on tarkastanut Euroopan unionin toiminnasta tehdyn sopimuksen 287 artiklan 1 kohdan toisen alakohdan mukaisesti viraston tilinpäätöksen (3), joka sisältää ”tilinpäätösasiakirjat” (4) ja ”selvityksen talousarvion toteuttamisesta” (5)31. joulukuuta 2010 päättyneeltä varainhoitovuodelta, ja tilien perustana olevien toimien laillisuuden ja asianmukaisuuden.

4. Tilintarkastustuomioistuimen tarkastuslausuma annetaan Euroopan parlamentille ja neuvostolle neuvoston asetuksen (EY, Euratom) N:o 1605/2002 (6) 185 artiklan 2 kohdan mukaisesti.

Johtajan vastuu

5. Tulojen ja menojen hyväksyjänä johtaja toteuttaa tulot ja menot sisältävää talousarviota viraston varainhoitoa koskevien säännösten mukaisesti omalla vastuullaan ja hyväksyttyjen määrärahojen rajoissa (7). Johtajan vastuulla on kehittää (8) sellainen organisaatiorakenne sekä sisäiset hallinto- ja valvontajärjestelmät ja -menettelyt, joiden pohjalta on toisaalta mahdollista laatia tilinpäätös (9), jossa ei ole petoksesta tai virheestä johtuvia olennaisesti virheellisiä tietoja, ja toisaalta varmistaa tilien perustana olevien toimien laillisuus ja asianmukaisuus.

Tilintarkastustuomioistuimen vastuu

6. Tilintarkastustuomioistuimen vastuulla on antaa tarkastuksensa perusteella tarkastuslausuma viraston tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta.

7. Tilintarkastustuomioistuin toimitti tarkastuksensa kansainvälisten tarkastusstandardien ja eettisten ohjeiden (IFAC ja ISSAI) (10) mukaisesti. Kyseisissä standardeissa edellytetään, että tilintarkastustuomioistuin noudattaa eettisiä ohjeita ja suunnittelee ja toimittaa tarkastuksen siten, että sen avulla saadaan kohtuullinen varmuus siitä, onko tilinpäätöksessä olennaisia virheitä ja ovatko tilien perustana olevat toimet lailliset ja asianmukaiset.

8. Tilintarkastustuomioistuimen tarkastuksen osana toteutettiin menettelyjä, joiden tarkoituksena oli saada todentavaa aineistoa tilinpäätökseen sisältyvistä määristä ja tilinpäätöstiedoista ja tilien perustana olevien toimien laillisuudesta ja asianmukaisuudesta. Tilintarkastustuomioistuimen tehtävänä on valita käytettävät menetelmät sekä arvioida, kuinka suuri on riski, että tilinpäätökseen sisältyy petoksista tai virheistä johtuvia olennaisesti virheellisiä tietoja tai laittomia tai sääntöjenvastaisia toimia. Kyseisissä riskinarvioinneissa arvioidaan tarkastuskohteen sisäistä valvontaa tilinpäätöksen laatimisen ja esittämisen kannalta, ja tämän pohjalta suunnitellaan tilanteeseen sopivat tarkastusmenettelyt. Tilintarkastustuomioistuimen tarkastuksen yhteydessä arvioidaan myös sovellettujen tilinpäätösperiaatteiden ja johdon esittämien kirjanpidollisten arvioiden asianmukaisuutta sekä tilinpäätöksen yleistä esittämistapaa.

9. Tilintarkastustuomioistuin katsoo, että saatu todentava aineisto on riittävä ja sopiva jäljempänä olevien lausumien perustaksi.

Lausuma tilien luotettavuudesta

10. Tilintarkastustuomioistuin katsoo, että viraston tilinpäätös (11) antaa olennaisilta osiltaan oikeat ja riittävät tiedot viraston taloudellisesta asemasta 31 päivältä joulukuuta 2010 sekä toimien tuloksista ja rahavirroista päättyneeltä varainhoitovuodelta viraston varainhoitoa koskevien säännösten mukaisesti.

Lausuma tilien perustana olevien toimien laillisuudesta ja asianmukaisuudesta

11. Tilintarkastustuomioistuin katsoo, että viraston 31 päivänä joulukuuta 2010 päättyneeltä varainhoitovuodelta annetun tilinpäätöksen perustana olevat toimet ovat olennaisilta osiltaan lailliset ja asianmukaiset.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 6. syyskuuta 2011 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

(1) EYVL L 216, 20.8.1994, s. 1. Asetusta muutettiin viimeksi neuvoston asetuksella (EY) N:o 1112/2005 (EUVL L 184, 15.7.2005, s. 5).

(2) Liitteessä esitetään tiedotustarkoituksessa yhteenveto viraston vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002 (EYVL L 357, 31.12.2002, s. 72), 33 artikla.

(8) Asetus (EY, Euratom) N:o 2343/2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 luvussa. Asetusta on viimeksi muutettu asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on sisällytetty sellaisenaan viraston varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Lopullinen tilinpäätös laadittiin 30. kesäkuuta 2011 ja tilintarkastustuomioistuin vastaanotti sen 4. heinäkuuta 2011. Lopullinen tilinpäätös esitetään sivustoilla http://eca.europa.eu ja http://osha.europa.eu/en/about/finance/.

LIITE Euroopan työturvallisuus- ja työterveysvirasto (Bilbao) Viraston vastuualueet ja toiminnot Perussopimuksen mukainen unionin toimivalta (otteet Euroopan unionin toiminnasta tehdyn sopimuksen 151 ja 153 artiklasta) Sosiaaliset määräykset Unionin ja jäsenvaltioiden tavoitteena on…työllisyyden edistäminen, elin- ja työolojen kohentaminen siten, että olojen yhtenäistäminen olisi mahdollista niitä kohennettaessa, riittävä sosiaalinen suojeleminen, työmarkkinaosapuolten välinen vuoropuhelu, inhimillisten voimavarojen kehittäminen tarkoituksena saavuttaa korkea ja kestävä työllisyystaso ja syrjäytymisen torjuminen. Edellä 151 artiklassa tarkoitettujen tavoitteiden toteuttamiseksi unioni tukee ja täydentää jäsenvaltioiden toimintaa seuraavilla aloilla: a) erityisesti työympäristön parantaminen työntekijöiden terveyden ja turvallisuuden suojelemiseksi; b) työehdot; e) tiedottaminen työntekijöille ja työntekijöiden kuuleminen; h) työmarkkinoilta syrjäytyneiden henkilöiden integroiminen, sanotun kuitenkaan rajoittamatta 166 artiklan määräyksiä; i) miesten ja naisten välinen tasa-arvo asioissa, jotka koskevat heidän mahdollisuuksiaan työmarkkinoilla sekä heidän kohteluaan työssä; j) sosiaalisen syrjäytymisen torjuminen. Neuvoston asetuksessa määritetyt viraston toimivaltuudet (neuvoston asetus (EY) N:o 2062/94 sellaisena kuin se on muutettuna neuvoston asetuksella (EY) N:o 1112/2005) Tavoitteet Työympäristön parantamiseksi työntekijöiden turvallisuuden ja terveyden suojelemisen osalta siten kuin siitä määrätään perussopimuksessa ja myöhemmissä työturvallisuutta ja työterveyttä koskevissa strategioissa ja toimintaohjelmissa viraston tavoitteena on antaa unionin elimille, jäsenvaltioille, työmarkkinaosapuolille ja muille asianomaisille tarvittavia teknisiä, tieteellisiä ja taloudellisia tietoja työturvallisuuden ja työterveyden alalla. Tehtävät — Kerätä, analysoida ja jakaa tietoja kansallisen tason ja unionin toimien painopistealoista ja tutkimustoiminnasta, — edistää yhteistyötä sekä tietojen vaihtoa, mukaan lukien koulutusohjelmia koskevat tiedot, — toimittaa unionin elimille ja jäsenvaltioille tietoja, joita tarvitaan toimintapolitiikkojen laatimiseen ja täytäntöönpanoon, erityisesti pieniin ja keskisuuriin yrityksiin kohdistuvien vaikutusten osalta, — antaa tietoja ennalta ehkäisevistä toimista, — osallistua strategioiden ja unionin toimintaohjelmien kehittämiseen, — laatia verkosto, johon kuuluvat kansalliset tietokeskukset ja aihekeskukset. Hallinto 1 – Johtokunta Kokoonpano — Yksi kunkin jäsenvaltion hallituksen edustaja, — yksi kunkin jäsenvaltion työnantajajärjestöjen edustaja, — yksi kunkin jäsenvaltion työntekijäjärjestöjen edustaja, — kolme komission edustajaa. Ensimmäisten kolmen ryhmän jäsenet ja heidän varajäsenensä nimitetään työturvallisuuden ja työterveyden neuvoa-antavan komitean jäsenten ja varajäsenten keskuudesta. Tehtävä Hyväksyy viraston työohjelman ja vuotuisen yleiskertomuksen ja vahvistaa viraston talousarvion. 2 – Johtokunnan puheenjohtajisto Kokoonpano — Johtokunnan puheenjohtaja ja kolme varapuheenjohtajaa, — yksi koordinaattori kustakin kolmesta eturyhmästä, — yksi lisäjäsen kustakin ryhmästä sekä yksi komission edustaja. Tehtävä Valvoa johtokunnan päätöksentekoa ja päätösten seurantaa. 3 – Johtaja Johtokunta nimeää johtajan komission ehdotuksen perusteella. 4 – Komiteat Komission sekä työturvallisuuden ja työterveyden neuvoa-antavan komitean pakollinen kuuleminen työohjelmasta ja talousarviosta. 5 – Ulkoinen tarkastus Tilintarkastustuomioistuin 6 – Vastuuvapauden myöntävä viranomainen Parlamentti myöntää vastuuvapauden neuvoston suosituksesta. Viraston resurssit vuonna 2010 (2009) Talousarvio 15,5 miljoonaa euroa (15,0 miljoonaa euroa), joista — unionilta saatua tukea (työllisyys-, sosiaali- ja osallisuusasioiden pääosasto): 94 % (92,6 %), — unionilta saatua tukea (laajentumisasioiden pääosasto): 3,4 % (6,5 %), — muusta lähteestä: 2,6 % (0,9 %). Henkilöstö 31. joulukuuta 2010 Henkilöstötaulukossa 44 (44) virkaa, joista täytettyjä 41 (42). Muu henkilöstö: — työkomennuksella olevat kansalliset asiantuntijat: 0 (1), — sopimussuhteinen henkilöstö: 25 (23) (yksi toimista rahoitetaan käyttötarkoitukseensa sidotuilla varoilla), — paikallinen henkilöstö: 1 (1). Henkilöstö yhteensä: 67 (68) Henkilöstön tehtävät jakaantuvat seuraavasti: — operatiiviset tehtävät: 49 (50), — hallinnolliset tehtävät: 10 (9), — sekalaiset tehtävät: 8 (9). Toiminta ja palvelut vuonna 2010 (2009) Tietojen kerääminen ja analysoiminen Euroopan riskienseurantakeskus: muutosten ennakoiminen — Tiedotettiin uusia ja esiin nousevia riskejä koskevan eurooppalaisen yritystutkimuksen (ESENER) tuloksista: psykososiaalisten riskien hallintaa koskeva raportti ja yhteenveto (julkaistiin 22 kielellä). — Julkaisut: — Kirjallisuuskatsaus työturvallisuus- ja -terveystilastoista kunnossapidon osalta — Tuki- ja liikuntaelinsairauksia koskeva raportti: Report on Musculoskeletal disorders – facts and figures — Saatettiin päätökseen ensimmäinen vaihe hankkeessa, jossa ennakoidaan teknologisten innovaatioiden turvallisuus- ja terveysvaikutuksia vihreissä työpaikoissa vuoteen 2020 mennessä. — Kehitettiin yhteinen väline ”TTT-wiki”, jolla tiedotetaan työturvallisuuteen ja -terveyteen liittyvistä asioista. — Järjestettiin asiantuntijatapaaminen, jossa koottiin yhteen naisten työturvallisuudesta ja -terveydestä kerättyjä tietoja. Työympäristöä koskevat tiedot: hyviä käytäntöjä koskevien tietojen jakaminen työpaikalla — Annettiin TTT-alan neuvontaa turvallista kunnossapitoa koskevassa kampanjassa (julkaistiin tietopaketti, kehitettiin internetsivustoa, järjestettiin hyvien käytäntöjen kilpailu jne.) ja pidettiin seminaareja puheenjohtajavaltio Belgian konferenssin yhteydessä sekä julkaistiin raportti ja Factsheet-tiedote turvallisesta kunnossapidosta käytännössä. — Toteutettiin vuorovaikutteisen riskienarviointityökalun (OiRA) kehittämistä ja jakelua koskevaan malliin liittyviä pilottihankkeita viidessä jäsenvaltiossa. — Raporttien aiheina olivat mm.: — TTT-asioiden valtavirtaistaminen osaksi korkeakouluopetusta, — mielenterveyden edistäminen, — nuorten työntekijöiden terveyden edistäminen, — TTT-näkökulma maantieliikenteeseen, — taloudelliset kannustimet työterveyden ja -turvallisuuden parantamiseksi, — TTT-kysymysten valtavirtaistaminen osaksi liiketoimintaa. — Jatkettiin riskinarviointivälineitä koskevien tietokantojen kehittämistä; pyrittiin edistämään työpaikkaterveyttä (tupakoinnin lopettaminen ja ympäristön tupakansavu); sukupuoli ja TTT-kysymykset. Tiedottaminen, kampanjointi ja edistäminen — Terveellinen työ. Yhteinen etu. – Eurooppalainen kunnossapidon turvallisuuskampanja, — esiteltiin ESENER-tulokset (puheenjohtajavaltio Espanjan kanssa), — tarjottiin monikielisiä työturvallisuus- ja työterveysalan tietotuotteita, -välineitä ja -palveluja painettuna ja internetissä, — tiedotustoiminta: järjestettiin valokuvauskilpailuihin perustuvia näyttelyitä; palkittiin dokumenttielokuvia, — seuranta ja arviointi: Terveyttä työpaikalle -kampanjan reaaliaikainen arviointi; internetkysely ja vertailu. Verkostoituminen ja koordinointi — Tietokeskusten välisen verkoston edelleenkehittäminen: järjestettiin kolme tietokeskusten tapaamista, — otettiin EFTA- ja ETA-maat mukaan viraston verkostoon, — suhteet eurooppalaisiin ja kansainvälisiin järjestöihin, — ehdokasmaiden ja mahdollisten ehdokasmaiden hallinnollisten valmiuksien kehittäminen (käyttötarkoitukseensa sidotut varat). Lähde: Viraston toimittamat tiedot.